кратки вицове за Ламята Спаска
В една сладкарница влязъл капризен клиент. Поръчал си кафе. Продавачката го попитала:
- С колко лъжички захар, господине?
Оня отговорил:
- С деветнайсет!
Служителката започнала да ги отброява. Но в един момент възкликнала:
- Опа! Сложих Ви една повече!
Ама, то - където деветнайсет, там и двайсет! Няма значение, нали?
Капризният се троснал:
- Как да няма? Обичам кафето леко да ми нагарча!
После, сладкарката се поинтересувала:
- А нещо за хапване?
Оня поръчал:
- Донесете ми 49 банички!
Продавачката се засуетила:
- Чакайте да видя как да Ви ги опаковам...
Клиентът я възпрял с ръка:
- Не ме разбрахте добре! Ще ги изям тука!
Онази се шокирала:
- Така ли... Всъщност, ако си поръчате 50 банички, ще Ви направим специална отстъпка!
Капризният я погледнал лошо:
- А, бе, така като ме гледате - случайно на ламя да Ви приличам?